Public procurement notice: Prior Information Notice Without Call For Competition
Published: 2019-02-12
Buyer: Tilastokeskus
Country: FI
Contract type: Services
CPV classification: 48000000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tietopyyntö: Tekninen vuoropuhelu projektien- ja salkunhallinnan sekä resurssienhallinnan järjestelmän hankinnasta
Tilastokeskus on n. 900 hengen asiantuntijaorganisaatio, jossa henkilöstön työpanoksella on keskeinen merkitys työn laadun ja tuottavuuden kannalta. Tehtävät koostuvat jatkuvaluonteisista toiminnoista, projekteista sekä muista työkokonaisuuksista. Tietopyynnön kohteena on järjestelmä, jolla voidaan toteuttaa Tilastokeskuksen projektin ja salkunhallinta sekä suunnitella, ennakoida ja analysoida myös muiden asiantuntijatehtävien työpanosta sekä asiantuntijoiden kuormitusta. Hankittava ratkaisu kokoaa Tilastokeskuksen tehtävien, niiden suorittamiseen vaadittavien resurssien (aika, raha, henkilötyö, osaaminen) sekä tuotosten hallinnan yhdeksi (1) kokonaisuudeksi. Tavoitteena on kehittää sekä projektien ja kehittämissalkun hallintaa kuin myös kokonaisvaltaista resurssien johtamista. Työkaluilla voidaan analysoida työkuormaa sekä sovittaa se optimaalisesti käytettävissä oleville resursseille siten, ttä asiantuntijatyön joustava suunnittelu ja tulevien tarpeiden ennakointi on mahdollista.
Tietopyynnön ja mahdollisen kilpailutuksen kohteena on käytettävyydeltään erinomainen, nykyaikainen ja integroituva ratkaisu. Järjestelmän tulee palvella resurssien hallinnan/toiminnanohjauksen eri tasoja (strateginen johtaminen, resurssien hallinta, tehtävien ohjaus) tarjoamalla esim. käyttäjä- ja roolikohtaisia työpöytiä, näkymiä ja raportteja. Kokonaisuus voidaan toteuttaa SaaS-palveluna. Hankinnassa tavoitellaan valmisohjelmistoon perustuvaa ohjelmistoratkaisua, joka ei vaadi merkittäviä asiakaskohtaisia järjestelmäräätälöintejä. Järjestelmän tulee olla käytettävissä ajasta ja paikasta riippumatta organisaation AD-tunnuksilla tai vaihtoehtoisesti hyödyntäen Virtu-tunnistautumista. (Huom! Kuvaus jatkuu tietopyynnön kohdassa VI.3).
Tällä hetkellä käytössä oleva toiminnanohjausjärjestelmä tullaan korvaamaan hankittavalla ratkaisulla lähivuosien aikana. Nykyisessä järjestelmässä on salkun- ja projektinhallinnan toiminnallisuus ja järjestelmällä suunnitellaan ja ajoitetaan myös tilastotuotannon julkaisut sekä kuvataan ja aikataulutetaan esim. tiedonkeruu. Hankittavan ratkaisun tulisi kattaa näistä ainakin salkun- ja projektihallinnan toiminnallisuudet ja tarjota samalla laajempi ja monipuolisempi välineistö asiantuntijatehtävien suunnitteluun ja seurantaan sekä työvoiman hallintaan. Hankittavalla järjestelmällä ei korvata henkilöstö- ja taloushallinnon Kieku-järjestelmää, jolla mm. toteutuneen työajan seuranta toteutetaan.
Tämä ilmoitus ei ole hankintailmoitus, eikä aloita tarjouskilpailua. Kyseessä on ennakkotietoilmoitus (tietopyyntö), jonka osana toteutetaan hankintalain tarkoittama tekninen vuoropuhelu siihen ilmoittautuneiden toimittajien kanssa. Tietopyyntö ei sido ketään osallistuvaa tahoa eikä velvoita Tilastokeskusta toteuttamaan varsinaista hankintaa.
1. Millaisia projektin ja salkunhallinnan ohjelmistotuotteita on markkinoilla ja tuettuna Suomessa sekä mitkä näistä tuotteista soveltuisivat Tilastokeskuksen tarpeisiin?
2. Voidaanko projektisalkun hallintaan tarkoitetuilla ohjelmistoilla tai muilla vastaavilla ohjelmistotuotteilla, hallita edellä kuvattujen tavoitteiden mukaisesti kaikkia tehtäviä, niiden tuotoksia sekä suorittamiseen vaadittavia resursseja (aika, raha, henkilötyö, osaaminen) yhtenä selkeänä ja eheänä kokonaisuutena?
3. Mitä asioita kartoituksen jälkeen mahdollisesti tehtävässä varsinaisessa kilpailutuksessa tulee ottaa huomioon? Toimittajille vuoropuhelu antaa mahdollisuuden esitellä ratkaisujaan ja ideoitaan. Vuoropuhelu käydään puolin ja toisin sitoumuksetta. Vuoropuhelu ei ole osa varsinaista hankintamenettelyä, joka mahdollisesti käynnistetään myöhemmin. Tietopyyntöön vastaamatta jättäminen ei estä mahdolliseen tarjouskilpailuun osallistumista, eikä tietopyyntöön vastaaminen vaikuta tarjoajan asemaan varsinaisessa tarjouskilpailussa. Päätökset hankkeen etenemistavasta ja mahdollisen tarjouskilpailun sisällöstä tehdään kartoitusten jälkeen.
Pyydämme tietopyyntöön ja mahdolliseen tekniseen vuoropuheluun osallistumisesta kiinnostuneita tarjoajia esittämään vastaukset alla oleviin kysymyksiin:
1. Lyhyt kuvaus tarjoamastanne ratkaisusta. Kuvatkaa järjestelmän perusratkaisu/valmisohjelmisto, käytettävissä olevat moduulit ja tarjolla olevat muut mahdolliset lisämoduulit, liittymävalmiudet ja rajapinnat muihin järjestelmiin.
2. Miten laaja kokonaisuus tässä esitetyistä tarpeista ratkaisulla on mahdollista kattaa, ts. onko ratkaisulla mahdollista toteuttaa integroidusti sekä projektin ja salkunhallinta että työnkulkujen ohjaus ja resurssien käytön sekä tehtävien toteutumien seuranta?
5. Kuvatkaa lyhyesti järjestelmän käyttöönottoprojektia ja aikataulun pituutta sekä projektin hinnoittelumallia.
7. Toivomme järjestelmän koekäyttöä. Toimittakaa mahdollinen linkki ohjelmistodemoon / kuvatkaa koekäytön mahdolliset toteutustavat.
Pyydämme hankinnasta kiinnostuneiden tarjoajien yhteystietoja sekä vastauksia yllä esitettyihin kysymyksiin sähköpostitse osoitteeseen sami.saarikivi@stat.fi 25.2.2019 klo 23:00 mennessä.